เงินบาทแกว่งแคบรอผลเจรจากรีซ-เจ้าหนี้สุดสัปดาห์นี้
ค่าเงินบาทปิดตลาดเย็นนี้ (26 มิ.ย.) ที่ระดับ 33.77/78 บาท/ดอลลาร์ จากเปิดตลาดช่วงเช้าอยู่ที่ 33.78/79 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 33.76-33.79 บาท/ดอลลาร์
26 มิ.ย. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (26 มิ.ย.) ที่ระดับ 33.77/78 บาท/ดอลลาร์ จากเปิดตลาดช่วงเช้าอยู่ที่ 33.78/79 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 33.76-33.79 บาท/ดอลลาร์
“เงินบาทแกว่งตัวในกรอบแคบๆ ตัวเลขส่งออก-นำเข้าที่ประกาศออกมาก็ใกล้เคียงกับที่คาดการณ์ไว้เลยไม่มีผลกระทบอะไร ขณะที่นักลงทุนรอดูผลประชุมของรัฐมนตรีคลังยูโรโซนเรื่องการชำระหนี้กองทุนการเงิน ระหว่างประเทศ (IMF) ของกรีซในวันพรุ่ง นี้(27 มิ.ย.) ซึ่งจะครบกำหนดชำระในวันที่ 30 มิ.ย.นี้ นอกจากนี้ยังจะมีการประกาศตัวเลขการจ้างงานของสหรัฐฯ” นักบริหารเงินกล่าว
ประเมินกรอบการเคลื่อนไหวของเงินบาทในสัปดาห์หน้าไว้ที่ 33.60-33.95 บาท/ดอลลาร์
 
ที่มา: สำนักข่าวอินโฟเควสท์